Diari Oficial de la Generalitat Valenciana


Sumari del DOGV 9600, del 22-05-2023 (2023/5500)

Extracte de la Resolució de 16 de maig de 2023, de modificació de la Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA pertanyents a col·lectius vulnerables en el marc del Pla de recuperació, transformació i resiliència (objectiu CID 346) i obertura de nou termini.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5500


Data del document
:   16-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 16 de maig de 2023, de modificació de la Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA pertanyents a col·lectius vulnerables en el marc del Pla de recuperació, transformació i resiliència (objectiu CID 346) i obertura de nou termini. [2023/5500]  
   
  
BDNS (identif.): 684592.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/684592)  
Amb data 31 de març de 2023 es va publicar Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aprovaven les bases reguladores i es convocaven les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA pertanyents a col·lectius vulnerables en el marc del Pla de recuperació, transformació i resiliència (objectiu CID 346). El propòsit d'aquest nou instrument jurídic, que amplia el ventall de persones vulnerables a les quals atendre, no és un altre que incrementar les possibilitats de garantir el ple compliment dels objectius establits en el Pla de recuperació, transformació i resiliència, finançat per la UE, en el marc del mecanisme de recuperació i resiliència.  
  
De conformitat amb el que estableixen els articles 17.3b i 20.8 de la Llei 38/2003, de 17 de novembre, general de subvencions, es publica l'extracte de la modificació de convocatòria el text complet de la quales pot consultar en la Base de dades nacional de subvencions:  
https://www.infosubvenciones.es/bdnstrans/ge/es/index  
  
Primer. Aprovació de la resolució de modificació de convocatòria  
  
La citada resolució recull les disposicions generals i específiques que regulen els diversos procediments de concessió de subvencions en règim de concurrència competitiva, i és necessari introduir diverses modificacions per a perfeccionar, aclarir i recollir diverses necessitats que han sigut posades de manifest, com són ampliar la selecció d'accions de formatives a les recollides en el Catàleg d'Especialitats Formatives desenvolupat en el marc del Sistema de Formació per a l'Ocupació en l'àmbit laboral amb l'objectiu de poder dissenyar un itinerari individualitzat i personalitzat d'ocupació adaptada a les necessitats dels participants i incloure a les entitats de formació com a entitats beneficiàries  
  
  
Segon. Entitats beneficiàries  
Podran ser beneficiàries de les ajudes, a més d'aquelles establides per la Resolució de 28 de març de 2023, les entitats de formació, que hauran d'aportar, juntament amb les seues sol·licituds de subvenció, la documentació específica que determina aquesta modificació.  
  
Tercer. Nou termini de presentació de sol·licituds  
El termini de presentació de sol·licituds serà de quinze dies, comptadors des de l'endemà de la publicació de la convocatòria en el DOGV.  
  
  
València, 16 de maig de 2023. El conseller d'Economia Sostenible, Sectors Productius, Comerç i Treball: Rafael Climent González.